
ŠAKIŲ RAJONO SAVIVALDYBĖS TARYBA

SPRENDIMAS

DĖL GELGAUDIŠKIO SPECIALIOSIOS MOKYKLOS STRUKTŪROS PERTVARKOS 
2014 m. gegužės 29 d. Nr. T-192
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1094; 2008, Nr. 113-4290) 16 straipsnio 2 dalies 21 punktu, Švietimo įstatymo (Žin.,1991, Nr. 23-593; 2003, Nr. 63-2853; 2011, Nr. 38-1804) 42 straipsnio 1 dalies 5 punktu ir 44 straipsnio 4 dalimi, Vyriausybės 2011 m. birželio 29 d. nutarimu Nr. 768 (Žin., 2011, Nr. 79-3869) patvirtintų Mokyklų, vykdančių formaliojo švietimo programas, tinklo kūrimo taisyklių 35.3 punktu, rajono savivaldybės tarybos 2014 m. vasario 27 d. sprendimu Nr. T-54 patvirtintu rajono švietimo įstaigų tinklo pertvarkos 2014-2017 metų bendruoju planu (su vėlesniu 2014 m. gegužės 29 d. pakeitimu Nr. T-191) ir atsižvelgdama į Švietimo ir mokslo ministro 2014 m. balandžio 18 raštą Nr. SR-1796, nusprendžia:

1. Pertvarkyti Gelgaudiškio specialiosios mokyklos struktūrą, pakeičiant mokyklos tipą - iš pagrindinės mokyklos tipą specialioji mokykla į pagrindinės mokyklos tipo specialiojo ugdymo centras, pasibaigus 2013/2014 m.m. ugdymo procesui.

2. Pakeisti Gelgaudiškio specialios mokyklos pavadinimą ir vadinti Gelgaudiškio „Šaltinio“ specialiojo ugdymo centru.

3. Įgalioti Gelgaudiškio specialiosios mokyklos direktorę:


3.1. teisės aktų nustatyta tvarka atitinkamose institucijose ir savo vadovaujamoje įstaigoje atlikti visus reikalingus veiksmus, susijusius su įstaigos struktūros pertvarka ir pavadinimo pakeitimu;

3.2. įstatymų nustatyta tvarka raštu įspėti mokyklos darbuotojus apie mokyklos struktūros pertvarką, pavadinimo pakeitimą ir darbo sąlygų pasikeitimą;



3.3. mokyklos nustatyta tvarka raštu pranešti mokiniams ir jų tėvams (globėjams, rūpintojams) apie mokyklos struktūros pertvarką ir pavadinimo pakeitimą;

3.4. iki 2014 m. liepos 1 d. parengti Gelgaudiškio „Šaltinio“ specialiojo ugdymo centro nuostatus ir pateikti juos tvirtinti rajono savivaldybės tarybai.


4. Nustatyti, kad šio sprendimo 1 ir 2 punktai įsigalioja nuo 2014 m. rugsėjo 1 d.
Meras









Juozas Bertašius

